NaiveNeuron/SloPal huggingface dataset:
Pročko, Jozef, poslanec NR SR (2023-11-28):
Pán Kéry, prosím vás veľmi pekne, bez urážky, dajte si do Googlu a napíšte si: Vietnamec, Slovensko, súd nemecký. Máte ich tam 557 875, takže, pán Kéry, prosím vás, nefabulujte. Ja som nikdy nevypol žiaden web, ale súhlasím, vy ste si to dali do web... do programového vyhlásenia vlády, že budete robiť všetko preto, aby sa ubližovanie a dezinformácie potierali. No tak chcem, aby ste nerobili tie fotky, kde poviete, dáte fotku moju a tam pod to napíšete, že Pročko povedal, že nikdy nebude robiť vo fabrike, a tí, čo robia vo fabrike, tak to je svinstvo. To som nikdy nepovedal, to nie vy, ale vaši ľudia to robia. Ja som to nikdy... a také weby treba vypínať, pán Kéry! Ja som ako decko, od detstva pracujem aj v fabrike som pracoval! Takže neklamte, pán Kéry! Fica sme nevydali polícii, to čo tu rozprávate?! A keď je zločinec, tak prečo by sme o tom nehlasovali? Veď presne, Fica sme mali vydať len pre súd, nech súd rozhodne. Lenže Fico bol taký zbabelec, že išli lietadlom pre toho oného Mizíka. Tak sa bál ten Fico. Čo tu rozprávate, pán Kéry? Viete, čo bolo svinstvo pre mňa? Obrovské svinstvo, ako ste vyhrali voľby. Vyhrali ste voľby tým, že ste strašili migráciou. Fico sa dohodol s Orbánom, v júli prepustil Orbán 1 700 migrantov a tým, teda migrantov... prevádzačov a zrazu sme tu mali migrantov, zrazu. Kde sú tí migranti? Už zmizli. V Holandsku je to to isté. Aj tam radikálny fašista straší, straší s migrantami. Toto ste urobili vy. Vy ste nevyhrali voľby čestne a spravodlivo, ale podvodom. Vy ste klamali ľudí. Však Pellegrini klamal, že si nikdy nesadne s Ficom za jeden stôl. A teraz dobre že si nedávajú jazýčkové. A ešte raz, dajte si do Googlu informácie, Kéry, prosím vás veľmi pekne, naozaj nerobte zo seba neschopného. Ďakujem.
Ďuriš Nicholsonová, Lucia, podpredsedníčka NR SR (2019-02-05):
Pán poslanec Hrnko.
Danko, Andrej, predseda NR SR (2019-10-23):
Nie je možné hlasovať o takomtom procedurálnom návrhu, takže o ňom hlasovať nedám. Vážené pani poslankyne, vážení páni poslanci, pokračujeme v prerušenom rokovaní hlasovaním o bode 40 schváleného programu, ktorým je druhé čítanie o návrhu skupiny poslancov na vydanie zákona, ktorým sa mení Zákonník práce (tlač 1565). Spoločným spravodajcom je člen výboru pre sociálne veci poslanec Erik Tomáš, prosím ho, aby uvádzal hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov , tlač 1565.)
Karas, Daniel, poslanec NR SR (2023-12-19):
Ďakujem pekne. Vážený pán predseda, v rozprave vystúpilo 47 poslancov, vystúpil pán minister Kamenický, bolo podaných 16 pozmeňujúcich návrhov. Pán predsedajúci, najprv budeme hlasovať o bodoch z informácie, ktorých je dvanásť. Pán poslanec Dostál navrhol, aby sme vyňali bod 4 z informácie na samostatné hlasovanie. Pán predsedajúci, dajte teraz hlasovať o bode číslo 4, ide o nový článok Matica slovenská, bez odporúčania gestorského výboru. Dajte, prosím, hlasovať.
Mičovský, Ján, poslanec NR SR (2012-09-14):
Pán predsedajúci, ďakujem pekne za slovo. Oceňujem túto diskusiu, mne sa celkom páčili vysvetlenia pána ministra, páči sa mi aj atmosféra, ktorá tu vzniká, pretože ja myslím, že takto má vypadať parlament, živo a niekedy aj temperamentne, aby sme si možno uvedomili, o čom rokujeme. Možno do toho vnesiem trocha taký nový rozmer, neviem, či sa na tie autá pozeráte tak ako ja, ale mne sa celkom páči prirovnanie, že autiak, to je zbraň. A majitelia zbraní vedia, aké prísne predpisy platia pre pohyb so zbraňou, kde ju môžeme mať uloženú, kde nemôžme, kedy má byť evidovaná, keď idem do revíru, sa musím zapísať, proste aby bolo o mne vedieť, kde ju, tú zbraň, mám. Ja dávno predtým, ako som mohol tušiť, že niekedy budem mať možnosť sa vyjadrovať k takémuto zákonu, tak som si neraz povedal, keď ma nejakí blázni predbehli a vyslovene ohrozovali seba a najmä druhých, že kurník, kedy už príde čas, aby tie autá boli sledované nejakým tým Veľkým bratom. Som presvedčený, že je potrebné a že sa tomu ozaj nevyhneme, aby auto nielen ako dopravný prostriedok, ale ako skutočný nástroj, ktorý ohrozuje nás všetkých a ktorý pribúda, tá hustota je obrovská, veď za chvíľočku sa možno podusíme kvôli tým autám, veď v časoch mojej mladosti bolo auto kde-tu a dneska je problém, kde tu nájsť voľný štvorcový meter. Takže v zásade sa domnievam, že bojovať v princípe voči zavedeniu takéhoto zákona je možné, ale ozaj sa tomu nevyhneme. Druhá vec je, tak ako to tu zaznievalo, otázka priorít. No jasné, že ak sme vydržali toľké desaťročia automobilizácie, a pritom sme nemali tento zákon, možnože ešte nejaký čas môžme vydržať, ale domnievam sa, že kvôli bezpečnosti, kvôli tomu, aby to auto bolo čo najmenšou zbraňou, bude potrebné o tom vedieť presne to, čo ten zákon bude sledovať. Ďakujem.
Pellegrini, Peter, predseda NR SR (2024-01-18):
Vážené panie poslankyne, vážení páni poslanci, dovoľte mi, aby som na 6. schôdzi Národnej rady Slovenskej republiky privítal prezidentku Slovenskej republiky pani Zuzanu Čaputovú. Vitajte, pani prezidentka. (Potlesk.) Pani prezidentka (doznievanie potlesku), pani prezidentka požiadala podľa čl. 102 ods. 1 písm. p) Ústavy Slovenskej republiky o vystúpenie pred poslancami na 6. schôdzi Národnej rady Slovenskej republiky v dôležitej politickej otázke, týkajúcej sa navrhovanej legislatívy v oblasti Trestného práva. Dávam teraz slovo prezidentke Slovenskej republiky pani Zuzane Čaputovej. Nech sa páči, pani prezidentka.
Pčolinský, Peter, podpredseda NR SR (2023-05-18):
Čiže otváram rozpravu v rámci tretieho čítania, hlási sa niekto z poslancov do rozpravy? Nie. Vyhlasujem rozpravu za skončenú. Pristupujme k hlasovaniu o návrhu zákona ako o celku. Pani spravodajkyňa, prosím, uveďte odporúčanie gestorského výboru.
Bugár, Béla, podpredseda NR SR (2019-09-13):
Na vystúpenie pána poslanca s faktickými poznámkami traja. Takže, pán poslanec Budaj, nech sa páči.
V. Tomanová, ministerka práce, sociálnych vecí a rodiny SR: (2008-02-13):
Cieľom vládneho návrhu zákona je odstránenie administratívnej bariéry v právnej úprave výstupu... (Ruch v sále.)
Hort, Milan, podpredseda NR SR (2010-10-12):
Ďalej s faktickou poznámkou vystúpi pán poslanec Alexander Slafkovský, nech sa páči.
Paška, Pavol, predseda NR SR (2014-10-22):
Pán poslanec Fecko.
Ďuriš Nicholsonová, Lucia, podpredsedníčka NR SR (2017-03-24):
Končím týmto všeobecnú rozpravu k tomuto bodu programu. Chcem sa opýtať pani navrhovateľky, či chce v záverečnom slove zaujať stanovisko. Áno, je tomu tak. Nech sa páči, pani poslankyňa Remišová.
Pelegrini, Peter, poslanec NR SR (2011-09-13):
Ďakujem veľmi pekne. Pán poslanec Raši, ja práveže súhlasím s vami, že ste okrem daňového úradu otvorili aj ďalšie oblasti, ako zdravotníctvo a narábanie efektívne s verejnými prostriedkami, pretože za to všetko je zodpovedná predsedníčka vlády v konečnom dôsledku. A ja veľmi krátky budem tentokrát a ja len dám takú otázku aj vám, aj nám všetkým, či vôbec môže efektívne a transparentne s verejnými prostriedkami narábať subjekt, ktorému ukradnú 18 mil. korún a niekoľko rokov to ani nezbadá. A, žiaľ, podpredsedníčkou takéhoto subjektu je naša pani premiérka. Ďakujem.
Podmanický, Ján, poslanec NR SR (2012-08-10):
K bodu 5 alebo k pozmeňujúcemu návrhu č. 5 pána poslanca Mihála by sme nemali hlasovať, nakoľko boli schválené body 26 až 48 spoločnej správy a nemôžeme hlasovať o 5 bode tohto návrhu.
Hrnko, Anton, poslanec NR SR (2018-06-18):
Vážený pán predsedajúci, vážený pán minister, dovoľte mi predniesť správu Výboru Národnej rady Slovenskej republiky pre obranu a bezpečnosť o výsledku prerokovania návrhu na vyslovenie súhlasu s prítomnosťou príslušníkov tímu ozbrojených síl Spojených štátov amerických na území Slovenskej republiky za účelom zabezpečenia výcviku a poradenstva (tlač 999). Výbor Národnej rady Slovenskej republiky pre obranu a bezpečnosť ako gestorský výbor k návrhu na vyslovenie súhlasu s prítomnosťou príslušníkov tímu ozbrojených síl Spojených štátov amerických na území Slovenskej republiky za účelom zabezpečenia výcviku a poradenstva (tlač 999) podáva Národnej rade Slovenskej republiky túto správu. Predseda Národnej rady Slovenskej republiky svojím rozhodnutím č. 1045 z 25. mája 2018 pridelil návrh na vyslovenie súhlasu s prítomnosťou príslušníkov tímu ozbrojených síl Spojených štátov amerických na území Slovenskej republiky za účelom zabezpečenia výcviku a poradenstva (tlač 999) na prerokovanie Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť Oba výbory Národnej rady Slovenskej republiky prerokovali návrh na vyslovenie súhlasu s prítomnosťou príslušníkov tímu ozbrojených síl Spojených štátov amerických na území Slovenskej republiky za účelom zabezpečenia výcviku a poradenstva (tlač 999) v určenej lehote a odporučili Národnej rade Slovenskej republiky na základe čl. 86 písm. m) Ústavy Slovenskej republiky vysloviť súhlas s prítomnosťou príslušníkov tímu ozbrojených síl Spojených štátov amerických na území Slovenskej republiky za účelom zabezpečenia výcviku a poradenstva. Prílohou tejto správy je návrh uznesenia, ktoré teraz prečítam. Uznesenie Národnej rady Slovenskej republiky v dňa júla 2018: Návrh uznesenia Slovenskej republiky z dňa júna 2018 k návrhu na vyslovenie súhlasu s prítomnosťou príslušníkov tímu ozbrojených síl Spojených štátov amerických na území Slovenskej republiky za účelom zabezpečenia výcviku a poradenstva (tlač 999): Národná rada Slovenskej republiky na základe čl. 86 písm. m) Ústavy Slovenskej republiky vyslovuje súhlas s prítomnosťou príslušníkov tímu ozbrojených síl Spojených štátov amerických na území Slovenskej republiky za účelom zabezpečenia výcviku a poradenstva. Pán predsedajúci, otvorte rozpravu.
Mazurek, Milan, poslanec NR SR (2018-11-28):
Miňo, som rád, že si opätovne zhrnul množstvo faktických argumentov, ktoré hovoria proti prijatiu tohto paktu. To znamená za súčasné predkladané uznesenie. Je síce pravdou, že strany ako Progresívne Slovensko a podobné zoskupenia sú len takými marginálnymi politickými subjektami, ktoré zatiaľ netreba brať vážne. Ale občas sa je možno potrebné im trošku pomenovať, pretože ako si spomínal, tak ich zástupca v Národnej rade, konkrétne pán Poliačik aktívne vystupuje za tento pakt, chce jeho prijatie, za multikultúrne myšlienky a podobne. Trošku ma dojalo, že pán Poliačik vníma slovo Cigán ako urážku. Ja to vnímam ako pomenovanie etnika. To znamená, neviem, prečo sa tak rozčuľoval, to nedáva zmysel, jedine, že by bol rasista. Ale čo je dôležité a čo je faktom, tak tieto strany do budúcnosti, keď sa budú takto ostro vyhraňovať na jednej strane proti slovenskému národu a na strane druhej budú aktívne nekriticky prijímať za prvé kompletnú globalistickú propagandu z Bruselu, USA, zastávať sa jej vo všetkých medziach, aké len existujú, a podporovať všetky ostatné kultúry, národy, rasy, etnicity, ktoré na svete existujú na úkor tej našej, tak to povedie k úplnej katastrofe. A opäť zopakujem to, čo som zopakoval aj vo svojej rozprave a čo tu opakujem stále, nechápem, prečo títo ľudia žijú v takmer čisto belošských štvrtiach. Prečo nežijú niekde medzi imigrantami v multikultúrnych oblastiach alebo aspoň na východe pri cigánskych osadách, ako tam žijem ja? A sám by nám potom môže rozprávať o tom, ako je to všetko dúhové, krásne, rozprávkové, liberálne, progresívne.
Števulová, Zuzana, poslankyňa NR SR (2024-06-27):
Ďakujem. Ja si dovolím len posledné slovo teda k tejto veľmi krátkej rozprave. Verím tomu, že aj keď ste teda nemali žiadne faktické pripomienky zo strany našich koaličných partnerov, že naozaj chápete vážnosť situácie a naozaj aj pre vás sú dôležité hodnoty demokracie, obrany ľudských práv a presadzovania právneho štátu a že v tomto smere sme schopní ako Národná rada Slovenskej republiky vyslať v tento deň signál, že si uvedomujeme, že aj iní ľudia na Slovensku, ktorí dennodenne vlastne nemajú také privilegované postavenie ako my poslanci a poslankyne a verejní funkcionári, ale dennodenne pracujú na tom, aby v našej republike naozaj boli dodržiavané ústava, zákony, zaznieval kritický hlas, že si ich prácu vážime a že veľmi tvrdo odsudzujeme akékoľvek útoky, ktorých cieľom je ich zamlčanie a zastrašovanie. Pretože práve kritické médiá a občianska spoločnosť, ktorá je aktívna, ktorá je nebojácna, ktorá je odvážna, sú podľa môjho názoru kostrou, chrbtovou kosťou vlastne celej našej spoločnosti a na nich sa vlastne láme demokracia. Bez nich demokracia a sloboda naozaj nemôže byť. A myslím si, že pre všetkých z nás by malo byť dôležité, aby sme sa čo najviac snažili ich chrániť, podporovať a vytvárať také zákonné prostredie, ktoré v prípade, ak budú čeliť snahe o umlčiavanie a zastrašovanie, sa výrazným a jasným spôsobom s páchateľmi takýchto činov vysporiada. Ďakujem. Preto na vás chcem znova apelovať, aby ste tento náš návrh posunuli do druhého čítania, aby sme o ňom mali väčšiu diskusiu. Ďakujem.
T. Cabaj, poslanec: (2007-09-19):
Zároveň konštatujem, že ten bod 4 bude vyňatý na osobitné hlasovanie. Dokonca i gestorský výbor odporúča ho neschváliť. A konštatujem, že je už právo každého poslanca potom, ako sa rozhodne buď návrh podporiť, alebo nepodporiť, alebo aj vôbec nehlasovať zaň. Gestorský výbor ho odporúča prijať. Ďakujem.
M. Číž, podpredseda NR SR: (2007-12-05):
(Hlasovanie.) Prítomných 142 poslancov, za 138, zdržali sa 3, nehlasoval 1. Konštatujem, že aj pozmeňujúci návrh pána poslanca Gaburu sme schválili. Nech sa páči.
Sulík, Richard, predseda NR SR (2011-03-24):
Ďakujem. Ďalší písomne prihlásený rečník je pán Matovič. Nech sa páči.
Šefčík, Marek, poslanec NR SR (2021-05-12):
Pán predsedajúci, ďakujem za slovo. Pán poslanec, chcem vám povedať, že vy vykopávate už pootvorené dvere. Áno, v OĽANO sme aj s týmto šli do volieb, hmotná zodpovednosť politikov, a môžem vás ubezpečiť, že to chceme nastaviť čo najlepšie a takmer rok na tomto pracuje skupina poslancov OĽANO spoločne s niekoľkými ministerstvami a v dohľadnej dobe to predložíme. Vy však nemáte problém nielen hovoriť o hmotnej zodpovednosti, ale zahrať sa tiež na sudcu, či dokonca kata. Vy hneď viete, kto je za čo vinný, čo spravil Mikas, za koho je zodpovedný, za životy a tak ďalej a tak ďalej. Vopred hovorím, že zákon z dielne OĽANO, ktorý sa pripravuje, podporím, o hmotnej zodpovednosti politikov. A na záver troška odľahčene poviem, že vám by úplne zobral agendu rozsievania nenávisti taký zákon, ktorý by vás bral na zodpovednosť za to, čo hovoríte aj na tejto pôde a čo som vás počul hovoriť počas celého roka aj na sociálnych sieťach aj v súvislosti s veľmi vážnou epidemiologickou situáciou, ktorú sme tu mali počas roka na Slovensku. Vy nemáte problém hovoriť všelijaké bludy. Toto keby sa schválilo, že to nemôžte hovoriť, vy by ste nemali čo. Ďakujem.
Glváč, Martin, podpredseda NR SR (2016-09-13):
Pán poslanec Matovič! Upozorňujem vás niekoľkýkrát. (Reakcie z pléna.)
B. Bugár, podpredseda NR SR: (2004-05-11):
J. Miklušičák, poslanec: Vážený pán predsedajúci, vážené panie poslankyne, páni poslanci. Ústavnoprávny výbor Národnej rady Slovenskej republiky uznesením z 29. apríla 2004 ma určil za spravodajcu k návrhu skupiny poslancov Národnej rady Slovenskej republiky na vydanie ústavného zákona o spolupráci Národnej rady Slovenskej republiky a vlády Slovenskej republiky v záležitostiach Európskej únie, tlač 673. Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Návrh ústavného zákona obsahuje po formálno-právnej stránke všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov ako i náležitosti určené v legislatívnych pravidlách. Zo znenia ústavného zákona je zrejmý účel navrhovanej úpravy. Z dôvodovej správy vyplýva, že návrh ústavného zákona nebude mať dopad na štátny rozpočet, rozpočty obcí alebo rozpočty vyšších územných celkov. Nebude mať dopad na životné prostredie a nebude mať vplyv na zamestnanosť. Osobitná časť dôvodovej správy obsahuje odôvodnenie jednotlivých ustanovení návrhu ústavného zákona. Návrh ústavného zákona svojou problematikou nepatrí medzi prioritné oblasti aproximácie práva uvedené v čl. 70 Európskej dohody o pridružení a svojou problematikou nepatrí ani medzi priority odporúčané v Bielej knihe. Vychádzajúc z oprávnení, ktoré pre mňa ako pre spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku odporučí uvedený návrh ústavného zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 680 z 23. apríla 2004 podľa § 74 rokovacieho poriadku Národnej rady Slovenskej republiky navrhujem, aby návrh ústavného zákona prerokovali všetky výbory Národnej rady Slovenskej republiky okrem Mandátového a imunitného výboru Národnej rady Slovenskej republiky, Výboru Národnej rady Slovenskej republiky pre nezlučiteľnosť funkcií štátnych funkcionárov, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby, Osobitného kontrolného výboru Národnej rady Slovenskej republiky na kontrolu činnosti Vojenského spravodajstva a Výboru Národnej rady Slovenskej republiky pre európsku integráciu. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný návrh ústavného zákona prerokovali v druhom čítaní do 11. júna 2004 a v gestorskom výbore do 14. júna 2004. Pán predsedajúci, ďakujem. Otvorte rozpravu.
Mojš, Milan, poslanec NR SR (2012-06-26):
Ďakujem. Vážená pani predsedajúca, vážené panie poslankyne, vážení páni poslanci, predseda Národnej rady Slovenskej republiky svojim rozhodnutím 69 z 1. júna 2012 pridelil na prerokovanie Výboru Národnej rady pre financie a rozpočet návrh vlády Slovenskej republiky na vymenovanie viceguvernéra Národnej banky Slovenska predložený pod tlačou 81. Výbor uvedený návrh prerokoval za prítomnosti kandidáta na viceguvernéra pána Tótha dňa 13. júna 2012 a prijal k nemu uznesenie č. 21, v ktorom súhlasil s návrhom vlády Slovenskej republiky na vymenovanie viceguvernéra Národnej banky Slovenska (tlač 81) a odporučil Národnej rade Slovenskej republiky podľa § 7 ods. 2 zákona Národnej rady č. 566/1992 Zb. o Národnej banke Slovenska v znení neskorších predpisov návrh vlády Slovenskej republiky na vymenovanie viceguvernéra Národnej banky Slovenska (tlač 81) schváliť. Vážená pani predsedajúca, prosím, otvorte rozpravu k uvedenému návrhu.
Nicholsonová, Lucia, poslankyňa NR SR (2012-11-28):
Ďakujem veľmi pekne. Pri všetkej úcte k vašim skúsenostiam musím povedať, že možno je niekedy lepšie menej rozprávať a viacej čítať. A možno by ste si mohli pozrieť ten náš návrh zákona a koľko z toho sa pretavilo do tohto malého návrhu novely, ktorý predkladá tuto pán minister, a potom by ste vedeli, že to, čo som povedala, je pravda. To znamená, my sme strašne veľa veci navrhli a vy ste si to tak trošku povytŕhali z kontextu a predkladáte to. Ja nemám nič proti tomu, keď to pomôže dobrej veci, ale naozaj v rámci toho nášho návrhu zákona sa nemáme začo hanbiť. A mňa strašne teší, že aj úplne inak orientované politické strany si to dokázali adoptovať. Ďakujem.
Jakab, Elemér, poslanec NR SR (2017-04-06):
... pekne. Nemám záujem o doplňujúcu otázku, ale chcel by som veľmi pekne poďakovať pánovi ministrovi Sólymosovi a samozrejme, odkážte aj pánovi ministrovi Érsekovi, že aj jemu veľmi pekne ďakujem za odpoveď.
Bugár, Béla, doterajší podpredseda NR SR (2012-04-04):
Boris Susko.
M. Číž, podpredseda NR SR: (2009-04-21):
Otváram rozpravu. Písomnú prihlášku do rozpravy nemám. Pýtam sa preto, kto sa hlási do rozpravy ústne. Neregistrujem žiadneho pána poslanca. Vyhlasujem preto všeobecnú rozpravu za skončenú. Ďakujem navrhovateľke aj spravodajcovi. A prerušujem rokovanie o tomto bode programu. Teraz, vážené kolegyne, kolegovia, pristúpime k prvému čítaniu o návrhu poslankyne Národnej rady Slovenskej republiky Jarmily Tkáčovej na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov . Parlamentná tlač má číslo 1035, návrh na prerokovanie vo výboroch má tlač 1045. Slovo má pani poslankyňa a uvedie tento poslanecký návrh zákona.
Oravec, Richard, poslanec NR SR (2011-12-13):
Na verejné hlasovanie o návrhu na opakovanú voľbu kandidátov na člena Rady pre reguláciu bolo vydaných a poslanci si osobne prevzali 139 hlasovacích lístkov, teda na voľbe bolo prítomných 139 poslancov. Po vykonaní hlasovania overovatelia Národnej rady Slovenskej republiky spočítali hlasy a zistili, že vo verejnom hlasovaní o návrhu na opakovanú voľbu kandidátov na člena Rady pre reguláciu všetci poslanci odovzdali hlasovacie lístky. Zo 139 odovzdaných hlasovacích lístkov bolo 59 neplatných a 80 platných. Podľa platných hlasovacích lístkov overovatelia zistili, že - za Viliama Mikuláša hlasovalo za 70 poslancov, proti 3, zdržali sa 7, - za Vladimíra Štefánika hlasovalo za 73 poslancov, proti 1, zdržali sa 6. Na voľbu kandidátov na člena Rady pre reguláciu je potrebný súhlas nadpolovičnej väčšiny hlasov prítomných poslancov. Overovatelia konštatujú, že vo verejnom hlasovaní na voľbu kandidátov na člena Rady pre reguláciu boli zvolení Vladimír Štefánik a pán Viliam Mikuláš . Overovatelia poverujú svojho člena Richarda Oravca oznámiť výsledky hlasovania Národnej rade Slovenskej republiky.
Saloň, Marián, poslanec NR SR (2021-10-06):
Tak do akej miery platia potom závery grémia? Načo sedí grémium? (Reakcie z pléna.)
Blanár, Juraj, podpredseda NR SR (2022-05-04):
Pani poslankyňa Halgašová s faktickou poznámkou.
Bugár, Béla, podpredseda NR SR (2019-10-16):
Ďakujem. Otváram rozpravu k tomuto bodu programu. Nedostal som žiadnu písomnú prihlášku poslancov a poslankýň, preto sa pýtam, či sa hlási niekto ústne do rozpravy. Nie. Vyhlasujem rozpravu za skončenú a prerušujem rokovanie o tomto bode programu. (Krátka pauza, mimo mikrofónu prebieha konverzácia medzi predsedajúcim a navrhovateľom.) Pozerám sa, pán poslanec Madej tu nie je. Pani poslankyňa Kuciaňová. Pán poslanec Baláž Radovan. (Reakcia z pléna.) Bol, ale nevidím ho. Pani poslankyňa Antošová. No už si na konci, bohužiaľ (povedané so smiechom), už ďalší traja idú asi na koniec. Pani poslankyňa Antošová. Štyria. Pán poslanec Jančula. (Reakcia z pléna.) No teraz by mal ísť zákon o návrhu poslancov Roberta Madeja, Roberta Fica, Erika Tomáša a Juraja Blanára na vydanie zákona (reakcia z pléna), spravodajca tu je, dobre. Takže pristúpime k druhému čítaniu o návrhu poslancov Róberta Madeja, Roberta Fica, Erika Tomáša a Juraja Blanára na vydanie zákona, ktorým sa mení a dopĺňa zákon č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine, tlač 1626. Takže dávam slovo jednému z predkladateľov návrhu pánovi poslancovi Erikovi Tomášovi. Nech sa páči. (Rokovanie o návrhu poslancov Národnej rady Slovenskej republiky Róberta Madeja, Roberta Fica, Erika Tomáša a Juraja Blanára na vydanie zákona, ktorým sa mení a dopĺňa zákon č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky č 615/2006 Z. z. v znení neskorších predpisov a ktorým sa menia a dopĺňajú niektoré zákony , tlač 1626.)
Szőllős, Ján, poslanec NR SR (2022-10-26):
Vážené panie poslankyne, vážení páni poslanci, vážení prítomní, Národná rada Slovenskej republiky uznesením č. 1709 zo 6. októbra 2022 pridelila návrh poslanca Národnej rady Slovenskej republiky Jaroslava Karahutu na vydanie zákona, ktorým sa mení a dopĺňa zákon č. 414/2012 o obchodovaní s emisnými kvótami a o zmene a doplnení niektorých zákonov v znení neskorších predpisov, tlač 1117, na prerokovanie týmto výborom: ústavnoprávnemu výboru, Výboru Národnej rady pre financie a rozpočet a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný poslanecký návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol poslanecký návrh zákona pridelený, zaujali k nemu nasledovné stanoviská: Ústavnoprávny výbor uznesením č. 586 zo 14. októbra 2022 s návrhom zákona súhlasil a odporučil ho Národnej rade schváliť. Výbor Národnej rady pre financie a rozpočet uznesením č. 374 z 13. októbra 2022 s návrhom zákona súhlasil a odporučil ho Národnej rade schváliť. Výbor Národnej rady pre pôdohospodárstvo a životné prostredie uznesením č. 251 z 12. októbra 2022 s návrhom zákona súhlasil a odporučil ho Národnej rade schváliť. Gestorský výbor na základe stanovísk výborov k poslaneckému návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s príslušnými ustanoveniami zákona Národnej rady o rokovacom poriadku odporúča Národnej rade predmetný návrh zákona schváliť. Spoločná správy výborov Národnej rady o prerokovaní predmetného návrhu zákona vo výboroch Národnej rady v druhom čítaní bola schválená uznesením výboru pre pôdohospodárstvo a životné prostredie č. 265 z 18. októbra 2022. V citovanom uznesení ma výbor poveril predložiť Národnej rade spoločnú správu výborov a splnomocnil ma podať návrhy podľa príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
P. Hrušovský, predseda NR SR: (2005-12-06):
(Hlasovanie.) 88 prítomných, 73 za, 8 proti, 4 sa zdržali, 3 nehlasovali. Návrh sme schválili. O návrhu pána predsedu zdravotného výboru nedám hlasovať, pretože je ešte dosť času na to, aby sme o tomto zákone rokovali aj za splnenia 48-hodinovej lehoty, pán poslanec a predseda výboru, preto, lebo pred rokovaním o tomto vládnom návrhu zákona budeme rokovať o štátnom rozpočte. Tak by som poprosil, aby si výbor uvedomil lehotu, ktorú má, preto hlasovať o návrhu nedám. Panie poslankyne, páni poslanci, pristúpime teraz k rokovaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 118/1996 Z. z... (Ruch v sále.) Páni poslanci! Pán poslanec Přidal. ... o ochrane vkladov a o zmene a doplnení niektorých zákonov v znení neskorších predpisov (tlač 1303). Poprosím teraz podpredsedu vlády a ministra financií, aby z poverenia vlády predmetný návrh zákona uviedol a odôvodnil.
Bugár, Béla, podpredseda NR SR (2019-11-27):
Nech sa páči, prezentujme sa a hlasujme o tomto uznesení, návrhu uznesenia. (Hlasovanie.) Prítomných 128, za 84, zdržalo sa 38 poslancov, 6 nehlasovali. Návrh uznesenia bol schválený. Prosím teraz pána poslanca Federiča, aby uviedol hlasovanie o návrhu uznesenia Národnej rady k návrhu Súhrnnej výročnej správy za rok 2018 (tlač 1762).
Pellegrini, Peter, predseda NR SR (2015-06-30):
Ďakujem veľmi pekne, pán poslanec. S reakciou na vaše vystúpenie traja páni poslanci. Končím možnosť vystúpiť s faktickými poznámkami. Ako prvý pán poslanec Lipšic.
Bugár, Béla, podpredseda NR SR (2016-09-13):
Pán poslanec Heger.
Kotleba, Marian, poslanec NR SR (2020-04-24):
Ďakujem za slovo. Pani kolegynka, myslím, že ste to celkom tak citlivo, jemne a zároveň výstižne pomenovali, všetky tie problémy. Trošku ale musím reagovať na to, že spomenuli ste aj tú starostlivosť o starších ľudí, a ja využijem to, že je tu teraz v pléne aj minister sociálnych vecí a spomeniem, že podľa mňa je problémom súčasnej vlády to, ako ste nastavili možnosť reálneho spoločenského života dôchodcov nad 65 rokov dnes tými opatreniami. Je to veľký problém. Vy ste vyčlenili dôchodcov nad 65 rokov, ľudí, ktorí celý život poctivo pracovali, platili dane, odvody, že môžu len od deviatej do jedenástej ísť niekde do obchodov a že keď toto porušia, tak hrozia tvrdé pokuty pre nich ako pre fyzické osoby aj pre právnické osoby, ktoré im to umožnia. A ja sa chcem spýtať, či naozaj si myslíte, že je to v poriadku, takto vyčleňovať našich rodičov a starých rodičov zo spoločnosti. My chápeme, že je to ako keby opatrenie aj na ich ochranu v tomto projekte COVID-19, ale, ale predsa chcem sa spýtať, či neuvažujete nad tým, že nie je možno rozšíriť tie intervaly, ale aspoň ich znásobiť, ja neviem, od deviatej do jedenástej, od druhej do tretej alebo do štvrtej a potom ešte večer. Veď sú mnohí starší ľudia, ktorí sú zdravotne postihnutí, ktorí možno ráno majú problémy aj s tlakom a nemôžu o deviatej vstať a ísť do obchodu a možno poobede im je lepšie, a vy im dáte iba jednu možnosť, jednu možnosť a zároveň to ale počúvame, ako máte na srdci starostlivosť starších ľudí. Čiže, prosím vás, pani kolegynka, neberte to ako kritiku, berte to ako podnet na to, že, je tu aj minister, že nech sa tieto veci zlepšia, veď tí ľudia nemôžu byť týraní kvôli tomu, že štát nevie nájsť účinnejšie spôsoby. Ďakujem pekne.
Grendel, Gábor, podpredseda NR SR (2021-01-13):
Rozhodli sme inak, pán poslanec, schválením programu a schválením procedúry podľa návrhu pána podpredsedu Šeligu. S ďalšou faktickou pán poslanec Suja.
Mierna, Anna, poslankyňa NR SR (2022-12-02):
Ďakujem pekne, pán predsedajúci, môžete dať... (Prerušenie vystúpenia predsedajúcim.)
Galko, Ľubomír, poslanec NR SR (2015-05-13):
Ďakujem pekne. Ja by som sa chcel len krátko vyjadriť k tomu predaju cesty. Bolo to predané, myslím, začiatkom roka 2013 alebo koncom roku 2012. Ministerstvo obrany má svojho ministra. Je to nominant strany SMER. A jednoducho to, že sa predala cesta súkromnej osobe a že sa udialo to, čo sa udialo, tak ide na niekoho vrub. Ja absolútne chápem, že minister obrany nie je schopný odkontrolovať všetky podrobnosti aj takéto jednotlivé prípady. Čiže ja by som toto jemu za vinu nepripisoval, prekristapána, však za to niekto musí byť zodpovedný. Ja som nikde nečítal, že by proste sa tu vôbec nejakým spôsobom šetrilo, že by nejakým spôsobom bol potrestaný úradník alebo zamestnanec, ktorému toto ide na triko. Jednoducho toto sa stalo počas tejto doby, keď rezort má v správe strana SMER. Má tam svojho ministra. A my si nenahovárajme, že nebola cesta, ako sa dalo tomu zabrániť alebo minimálne potrestať človeka, ktorý to spôsobil. Toto sa proste nemalo stať. My tu teraz už len nejakým spôsobom hasíme to v takej kooperácii aj s vládnou stranou, čo proste sa jednoducho nikdy nemalo prihodiť. Toto sa nemalo prihodiť. Normálny človek to nemôže povoliť, aby sa cesta predala, pod to sa jednoducho nemôže podpísať. A minister obrany Martin Glváč je schopný PR spôsobom pred akoukoľvek televíznou kamerou sa producírovať za oveľa, oveľa menšie pochybenia a vyťahovať oveľa, oveľa menšie pochybenia z minulosti a tuto čuší, ja som nič nezachytil. To znamená, že o tomto by bolo treba sa rozprávať. Ďakujem pekne.
Bugár, Béla, podpredseda NR SR (2019-11-28):
Na vystúpenie pani poslankyne jediná faktická. Pani poslankyňa Červeňáková, nech sa páči.
Osuský, Peter, poslanec NR SR (2017-04-06):
Ďakujem pekne, pán predsedajúci. Pred niekoľkými dňami sa tu v debate o amnestiách vynorila spomienka na Zlatou palmou z festivalu v Cannes v 50. rokoch, na ich začiatku, minulého storočia ocenený film japonského režiséra Akira Kurosawu Rašomon. Rašomon bol film, ktorý v zásade pojednáva o viacerých pravdách, to je to, o čom tak rád hovorí neomarxista Blaha, že pravdy sú rôzne. A taká by bola zrejme interpretácia tej kauzy s investorom a s ekonomickou námestníčkou divadla. Ale v skutočnosti, naopak, tak ako hovorí Natália Blahová, pravda je jedna. Aj tam bola jedna pravda. Zhodou okolností tiež poznám Rastislava Šenkirika a viem o ňom, že je to človek, ktorý neklame. A preto je zrejmé, kde z tých viacerých právd bola tá skutočná pravda. Tu som vypočul si dnes vystúpenia ľudí, o ktorých, naopak, viem, že zvykovo klamú. Ergo niet dôvodu domnievať sa, že by neklamali v tomto prípade. A pokiaľ ide o to, ako sa chováme k svojim politickým súperom, jedna z takých metód je zľahčovať ich, toho sa dopustil pán premiér vo vzťahu k Natálii Blahovej, ktorú nepozná. No, všetky ženské poznať nemôže. Hlavnú štátnu radkyňu pre všetky polohy, samozrejme, pozná, možno aj potme, na omak. (Potlesk.)
Kollár, Boris, predseda NR SR (2021-05-03):
Ďalej bude reagovať na faktické pán poslanec Kamenický, nech sa páči, máte slovo.
Sulík, Richard, predseda NR SR (2010-07-09):
Ďakujem pekne. Vyhlasujem prestávku a pokračujeme o 12.15 hod. (Prerušenie rokovania o 11.53 hodine.) (Pokračovanie rokovania o 12.22 hodine.)
Hort, Milan, podpredseda NR SR (2011-09-06):
Ďakujem. S faktickými poznámkami na vystúpenie pani ministerky v rozprave sa prihlásili páni poslanci Róbert Madej, Miroslav Číž, Dušan Jarjabek, Dušan Čaplovič, Martin Pado. Uzatváram možnosť prihlásiť sa s faktickou poznámkou, čiže celkom päť poslancov. Slovo má pán poslanec Róbert Madej, nech sa páči.
J. Mikuš, poslanec: (2004-10-26):
Gestorský výbor nedostal do začatia rokovania žiadne pripomienky a stanoviská  poslancov.  K predmetnému návrhu zaujali výbory nasledovné  stanoviská: Výbor Národnej rady pre financie, rozpočet a menu ako gestorský a Výbor Národnej rady pre pôdohospodárstvo odporúča Národnej rade schváliť vládny návrh s pozmeňujúcimi a doplňujúcimi návrhmi. Ústavnoprávny výbor neprijal platné uznesenie, nakoľko za návrh uznesenia nehlasovala potrebná nadpolovičná väčšina prítomných poslancov. V spoločnej správe sú uvedené pozmeňujúce návrhy, o ktorých budeme hlasovať po ukončení rozpravy. Vážený pán podpredseda, môžete otvoriť rozpravu a hlásim sa ako prvý ústne. Ďakujem.
Kuciaňová, Magdaléna, poslankyňa NR SR (2018-10-24):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci, Výboru Národnej rady Slovenskej republiky pre zdravotníctvo a na návrh pána poslanca Ľubomíra Petráka aj Výboru Národnej rady Slovenskej republiky pre vzdelávanie, vedu, mládež a šport. Ďalej, aby za gestorský výbor určila hlasovaním Výbor Národnej rady pre sociálne veci, aby predmetný návrh zákona výbory prerokovali do 30 dní a v gestorskom výbore do 32 dní.
Figeľ, Ján, podpredseda NR SR (2012-10-24):
Ďakujem pekne, pán predseda. Ja by som chcel skôr povzbudiť kolegu Júliusa Brocku, aby v tej argumentácii aj na verejnosti pokračoval. Lebo ten čas príde. Rakúsko nie je v stredoveku, páni, dámy, ani Nemecko. Sú to moderné ekonomiky, idú dopredu, možno lepšie ako my. A bárs by sme sa vedeli aj poučiť. Ja v princípe v nedeli ako dňa pracovného pokoja vidím europeizáciu Európy i Slovenska, pretože to je jeho identitou, to je jeho kultúrou. Zároveň to má obrovský sociálny rozmer pre jednotlivcov, pre rodiny, pre národy, spoločnosti. Lebo ak nebudeme vedieť nachádzať úctu k pracovnému pokoju, nebude to ani vo vzťahu k človeku, respektíve k tomu všetkému, čo pokoj znamená a prináša. Takže chrániť nedeľu ako celoeurópsky deň pracovného pokoja je aj o našej identite, spoločnej i jednotlivej, aj o kultúre Európy a Európanov a takisto o sociálnom a sociálno-ekonomickom rozmere. To nie je ideológia. To je kultúra, páni a dámy, a samozrejme má aj vecnú stránku. Ďakujem.
Blaha, Ľuboš, podpredseda NR SR (2024-05-09):
Pán poslanec Jozef Ježík.
Danko, Andrej, predseda NR SR (2019-04-02):
Prosím, prezentujme sa a hlasujme. (Hlasovanie.) Prítomných 135 poslancov, za 134, nehlasoval 1. Konštatujem, že sme tento návrh schválili. Teraz budeme hlasovať o bode 26 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 396/2012 Z. z. o Fonde na podporu vzdelávania, tlač 1333. Spravodajcom je člen pre výbor, člen výboru pre vzdelávanie, vedu, mládež a šport poslanec Goga. Prosím ho, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 396/2012 Z. z. o Fonde na podporu vzdelávania v znení neskorších predpisov , tlač 1333.)
Hlina, Alojz, poslanec NR SR (2012-08-03):
Ďakujem veľmi pekne. Včera, myslím, pán premiér tu bol a veľmi a v zásade, ja uznávam, dobrom prejave, ako spracovaní, nie obsahovo, povedal, že akého netvora to chránite? Tak nebolo to na mňa, lebo ja žiadneho, ale bolo to asi tuná myslené, ale ja mám pocit, že z tohto návrhu zákona, čo je tu vláda SMER, obcuje s tým netvorom a má s ním pakt a to, čo sa tu spomínalo, že proste kúpili ticho za poplatky, ale to, že sa to tu jednoznačne identifikuje, a tie apely už zazneli a budú zaznievať a verím, že padnú na úrodnú pôdu, lebo ja, teda moja matematika je obmedzená, ale zľahka, keby som to skúsil, keď doteraz boli poplatky niekde na úrovni 30 miliónov sa zníži tá suma, to znamená, že keby zostali poplatky pôvodné, tak aj tá suma by sa mala znížiť na 15, ale paradoxne sa zvyšuje na 48. Čo je rozdiel, vážení, 33 miliónov, čo znova, ja mám rád symboly, čo znova je symbolická miliarda, čiže týmto návrhom my DSS-kám – netvorovi – dávame miliardu, ale to nedávame z niečoho, z nejakých iných peňazí, to sú tie naozaj a teraz už naozaj sú to tie dôchodky tých ľudí. To už naozaj sú tie dôchodky tých ľudí, kde ja budem hovoriť, že áno, teraz môžeme tie expresívne výrazy používať. Tá miliarda už bude naozaj z tých peňazí. Čiže toto je, naozaj stojí za toto zvážiť, že koľko to v tom absolútnom vyjadrení, keď je to miliarda v komplexe. Možno to niekto cez víkend vypočíta, tá moja matematika končí, hej, že koľko to bude robiť u priemerného sporiteľa za celé to obdobie. Možno sa dopracujeme k sume tisíc, 2-tisíc, 3-tisíc eur na jedného občana, ktoré týmto opatrením sa mu... (Prerušenie vystúpenia časomerom.)
Šimečka, Michal, podpredseda NR SR (2023-12-13):
Ďakujem pekne. Pán poslanec Šmilňák.
Raši, Richard, poslanec NR SR (2021-10-21):
Ďakujem pekne, pán predseda. Erik, jedna, možnože jeden bod, ktorý, o ktorom sa málo hovorí a ktorý je možno typický, my sme opakovane... (Ruch v sále), Erik, sústreď sa! My sme opakovane vyzývaní k tomu, a to je jedno, či to je parlament, alebo či sú to mediálne debaty, diskusie, aby sme konečne – tak ako opozície v iných štátoch – spolupracovali na boji proti pandémii, to znie všade. Nech opozícia nekritizuje, nech opozícia spolupracuje. A na druhej strane je tu nejaká koaličná zmluva, ktorá hovorí o tom, že sa nič opozičné podporiť nemôže. Prichádzame potom s návrhmi, o ktorých, ktoré ponúkame, aby si ich osvojili koaliční poslanci alebo vláda a aby iba schválili, teda aby neporušili koaličnú zmluvu. Napriek tomu sú ignorované. A je jedno, či sú to seniori, či je to 5-percentná DPH pre energie, alebo 5-percentná DPH pre gastro. Každý s tým súhlasí z koaličných partnerov a ani jeden z nich to nepodporí. Čiže aj teraz seniori môžu na vlastné oči vidieť, aká je skutočná podpora návrhom, ktoré vedia zľahčiť ich život. A nech si pozrú, kto ako hlasuje, a nech si na to spomenú vtedy, keď zase bude nejaký koaličný poslanec alebo člen vlády vykrikovať na opozíciu, aby spolupracovala a nebola deštruktívna. Lebo my hlasujeme za všetky návrhy, ktoré pomôžu v pandémii alebo nie v pandémii, to je jedno. A hlasujeme z presvedčenia, keď sú návrhy dobré. A keď my predkladáme dobré návrhy, ktoré odborne nikto nevie spochybniť, tak sme ignorovaní. Ďakujem pekne.
P. Hrušovský, predseda NR SR: (2003-02-26):
Pán spoločný spravodajca predniesol ako prvý podaný pozmeňujúci návrh k prerokúvanému návrhu pánom poslancom Vážnym, ktorý neodporúča, aby Národná rada prerokovala návrh zákona v druhom čítaní, a žiada vrátiť návrh zákona navrhovateľovi na dopracovanie. Prosím, prezentujme sa a hlasujme o tomto návrhu ako o prvom. (Hlasovanie.) 123 prítomných, 51 za návrh, 54 proti, 18 sa zdržalo. Návrh sme neschválili. Prosím ďalší návrh. J. Hurban, poslanec: Odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní. Prosím, dajte, pán predseda, o tomto návrhu hlasovať.
M. Hort, podpredseda NR SR: (2008-05-13):
vládnom návrhu zákona o podpore práce s mládežou . Vládny návrh zákona ste dostali ako tlač 589 a návrh na jeho pridelenie na prerokovanie výborom je v rozhodnutí č. 610. Opäť poprosím pána ministra a podpredsedu vlády pána ministra školstva Jána Mikolaja, aby vládny návrh zákona uviedol. Nech sa páči, pán minister, je tu priestor pre vaše úvodné slovo.
Matovič, Igor, poslanec NR SR (2014-11-09):
Jožo, mňa si zase potešil. Niekedy si na mňa až príliš odborný, alebo nieže príliš odborný, tá odbornosť je dobrá, ale teraz si dal tomu ešte aj tú šťavu. A to, že si nazval čvargu čvargou, že si pokrytcom povedal, že sú pokrytci, že špinavci sú špinavci, to je normálne, však akože treba pomenovávať veci a ľudí správnym výrazom. Takým, akým si zaslúžia, tým, čím sú. A SMER je čvarga. Je to skorumpovaná čvarga, ktorá rozkráda štát. Za tým si stojím a môžete sa hnevať, koľko len chcete. Aj ty, Bublavý, či jak sa voláš. Vieš (vyslovené s pobavením), že ty si, ty si možno ten prisluhovač, ten, ktorý to myslí možno dobre, v dedinke si všetko robíš a myslíš si, že ty si ako súčasťou nejakej dobrej strany. Nie, ty si ale ten, kto zatvára oči pred zlom, ten, kto zatvára a podporuje takýmto spôsobom zlo, takisto ho pácha. Takže ja si myslím, že, Jožo, bol si perfektný a zišlo by sa to zopakovať, lebo ľudia možno večer budú znova pozerať televíziu, alebo teda keď aj nie televíziu, tak internet, a to vystúpenie naozaj stálo za to.
Grausová, Natália, poslankyňa NR SR (2016-05-25):
Ďakujem za slovo. Chcem len povedať, že v plnom rozsahu podporujem ja ako osoba návrh pani poslankyne Nicholsonovej v oboch prípadoch, aj čo sa týka spätného, zamedzenie spätného vyplácania prídavku na dieťa a aj čo sa týka tlačiva č. 93, zabránenie zneužívania príspevkov na podporu náhradnej starostlivosti o dieťa. Viem, že som, určite bude treba možno tieto zákony nejako ošetriť. To, čo spomínal kolega, ktorý hovoril, že môže dôjsť k nejakému omylu, ja verím, že to sa dá nejakým spôsobom ošetriť tak, aby sa ten omyl dal napraviť, ale vo svojej podstate naozaj dochádza k veľkému zneužívaniu týchto prídavkov, takže si myslím, že toto by sme v každom prípade mali podporiť. Aspoň toto. Nie je to úplne systémové riešenie, ale k tomu môžme postupne dôjsť, ale ja si myslím, že toto je veľmi dôležité, a preto ja za seba podporujem oba tieto návrhy. Ďakujem. (Potlesk.)
Sulík, Richard, predseda NR SR (2010-12-09):
Prosím, hlasujte, teraz. (Hlasovanie.) Prítomných 140 poslancov, hlasovalo 23 za, 38 proti, 77 sa zdržalo, 2 nehlasovali. Tento návrh nebol schválený.
P. Paška, predseda NR SR: (2008-01-31):
Takže ako druhá bola, pán predseda vlády, vyžrebovaná otázka pani poslankyne Kataríny Cibulkovej a znie: „Pán premiér, ako je možné, že toľké mesiace minister Kašický nevedel o tom škandalóznom tendri? Prečo nepodal demisiu okamžite? Viete, ktoré firmy boli prihlásené do tendra?“
Dostál, Ondrej, poslanec NR SR (2021-02-04):
Vážená pani ministerka, vážený pán podpredseda Národnej rady, kolegyne, kolegovia, predseda Národnej rady rozhodnutím z 2. februára 2021 pridelil návrh vlády na skrátené legislatívne konanie o uvedenom vládnom návrhu zákona (tlač 420) na prerokovanie ústavnoprávnemu výboru s tým, že o výsledku prerokovania uvedeného návrhu bude informovať Národnú radu. Ústavnoprávny výbor prerokoval návrh vlády na skrátené legislatívne konanie na svojej 61. schôdzi dňa 4. februára 2021. Uznesením č. 219 odporúčal Národnej rade schváliť návrh vlády na skrátené legislatívne konanie o uvedenom vládnom návrhu zákona. Vážený pán predsedajúci, otvorte, prosím, rozpravu.
Laššáková, Jana, podpredsedníčka NR SR (2012-08-01):
Pán poslanec Poliačik, nech sa páči.
P. Hrušovský, predseda NR SR: (2004-03-12):
(Hlasovanie.) 136 prítomných, 69 za návrh, 46 proti, 20 sa zdržalo, 1 nehlasoval. Návrh sme schválili.
Jurzyca, Eugen, poslanec NR SR (2016-06-21):
Ďakujem pekne. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 5. septembra 2016 a gestorský výbor do 6. septembra 2016. Pán predsedajúci, prosím, otvorte rozpravu k uvedenému návrhu zákona.
Hort, Milan, podpredseda NR SR (2011-03-30):
Posledným prihláseným s faktickou poznámkou je pán poslanec Dušan Jarjabek. Nech sa páči.
Dej, Dávid, poslanec NR SR (2023-12-12):
Ďakujem veľmi pekne za slovo. Ja by som chcel reagovať na váš úvod alebo teda výška tých odvodov, ktoré sú čoraz do zdravotníctva vyššie, čo je na tom ale smutné, je to, že tá kvalita toho zdravotníctva viac upadá ako rastie a, bohužiaľ, tie odvody, samozrejme, sú vysoké, lebo treba platiť trináste dôchodky, vyhrievané bazény, hypotéky a podobne. Ale čo mňa na tom mrzí, že na konci dňa na to naozaj doplácajú pacienti, ktorí síce majú vysoké odvody z platu, ale tá dostupná starostlivosť je nielenže nedostupná, ale nie je ani kvalitná. Ale čo by som sa chcel venovať, je nielenže, ak by sa jej podarilo zvýšiť tú zdravotnú starostlivosť, resp. jej úroveň, tak problém je, že o pár rokov v tom zdravotníctve ani nebude mať kto robiť. Lebo jednoducho absolventi vysokých škôl, diplomovaní medici, medičky, teda už lekári a lekárky, nemajú záujem vzhľadom na stav slovenského zdravotníctva pracovať. A, bohužiaľ, snažia sa to riešiť tak, že chcú pracovať v zahraničí, netreba sa tomu čudovať a dokonca namiesto toho, aby najsilnejšia vládna strana sa snažila tento problém riešiť, tak si pamätáme voľby 2020, kde mali až päťbodový program a jeden z tých bodov programu bolo, že chceli zakázať a urobiť z absolventiek vysokých škôl rukojemníkov. To znamená, že buď museli odpracovať 10 rokov v slovenskom zdravotníctve, alebo ak napriek tomu chceli odísť, museli zaplatiť 55-tisíc euro. Takže takto sa plytvajú financie, vykurujú sa bazény, hypotéky, trináste dôchodky, ale to zdravotníctvo jednoducho viac upadá ako prosperuje. Ďakujem pekne za slovo.
Grendel, Gábor, poslanec NR SR (2023-12-13):
Ďakujem veľmi pekne. Čo dodať na záver? Chcem povedať trikrát ďakujem. Ďakujem každému poslancovi za dohromady 27 faktických poznámok. Podarilo sa vám valorizovať počet faktických poznámok na jedného rečníka asi o 500 %, takže klobúk dolu. Chcem sa poďakovať pánovi Pellegrinimu, ktorý vymyslel, že budeme dnes rokovať do polnoci, bez tohto jeho návrhu by sme sa možno vôbec nedostali k tomuto zoznamu, takže ďakujem pekne, pán predseda Národnej rady (potlesk a pokrik poslanca Pročka: „Nech žije Pellegrini, nech žije Pellegrini!“ ). A ešte, a ešte, samozrejme, sa chcem poďakovať kolegovi Júliusovi Jakabovi a jeho asistentom za webovú stránku www.ficovepoplatky.sk. Vďaka tejto práci sa im podarilo strhnúť plachtu a ukázať pravdu o sociálnej demokracii Ficovej vlády v praxi. (Potlesk.)